రాజకుమారుడు
రాజకుమారుడు 1999 లో కె. రాఘవేంద్రరావు దర్శకత్వంలో విడుదలైన సినిమా. ఇది మహేష్ బాబుకు కథానాయకుడిగా మొదటి సినిమా. ప్రీతి జింటా అతనికి జోడీగా నటించింది. వైజయంతి మూవీస్ పతాకంపై అశ్వనీ దత్ నిర్మించిన ఈ చిత్రానికి మణిశర్మ సంగీతాన్నందించాడు. ఈ సినిమాకు అక్కినేని ఉత్తమ కుటుంబ కథా చిత్రంగా నంది అవార్డు లభించింది. ఇది హిందీలోకి "ప్రిన్స్ నంబర్ 1" పేరుతో అనువాదం అయింది.
ధనంజయ (ప్రకాష్ రాజ్) ముంబై లో ఒక రెస్టారెంటును నడుపుతుంటాడు. అతని మేనల్లుడు రాజకుమార్ (మహేష్ బాబు). ఒకసారి రాజ్ కుమార్ ఖండాలా విహార యాత్రకు వెళతాడు. అక్కడ రాణి (ప్రీతి జింటా) అనే అమ్మాయిని చూసి ప్రేమలో పడతాడు. ఆమెను సరదాగా ఆట పట్టిస్తుంటాడు. రాణికి అతనంటే పడదు. ఒకసారి రాజ్ కుమార్ రాణిని కొంతమంది రౌడీల బారినుంచి కాపాడటంతో ఆమె కూడా అతన్ని ప్రేమించడం మొదలు పెడుతుంది.
సూర్యపుత్రులు
సూర్యపుత్రులు సినిమా ఉమామహేశ్వరరావు దర్శకత్వంలో, సుమన్, మమ్ముట్టి, శోభన, మాలాశ్రీ, నగ్మా నటీనటులుగా నిర్మించిన 1997 నాటి తెలుగు చలన చిత్రం. సినిమాకి ఎం.ఎం.కీరవాణి సంగీత దర్శత్వం వహించారు. యాక్షన్ రొమాన్స్ శైలికి చెందిన ఈ చిత్రం 14 మార్చి 1997లో విడుదలైంది. సినిమాని డి.మోహన్ రామచంద్రారెడ్డి నిర్మించారు.
సూర్యపుత్రులు మల్టీ-స్టారర్ చిత్రం. ప్రముఖ మలయాళ నటుడు మమ్ముట్టి నటించిన అతి తక్కువ డైరెక్ట్ తెలుగు సినిమాల్లో ఇది ఒకటి. సినిమాలోని ప్రధాన తారాగణం ఇది: